The Greenstone Librarian Interface - Help Pages

| 6.3: ดัชนีค้นหา |

ดัชนีจะระบุว่าส่วนใดบ้างของคอลเลกชันที่สามารถค้นหาได้ ส่วนนี้จะอธิบายถึงวิธีการเพิ่มหรือการเอาดัชนีออก และการตั้งค่าดัชนีเริ่มต้น คุณสามารถดำเนินการได้โดยคลิกที่ "ดัชนีการค้นหา " ภายใต้แท็บ "ออกแบบ "

มุมบนขวาของพาเนล "ดัชนีการค้นหา " จะแสดงข้อมูลเกี่ยวกับตัวทำดัชนีที่คอลเลกชันกำลังใช้งานอยู่ ซึ่งคุณสามารถเปลี่ยนแปลงได้โดยคลิก "เปลี่ยน… " หน้าต่างป๊อปอัพจะปรากฎขึ้นพร้อมรายการของตัวเลือก: MG, MGPP และ Lucene การเปลี่ยนแปลงนี้จะส่งผลต่อวิธีการสร้างดัชนี และอาจส่งผลต่อฟังก์ชันที่ใช้ในการค้นหาด้วย

รายการ "ดัชนีที่กำหนด " แสดงรายการดัชนีที่กำหนดใช้กับคอลเลกชันในปัจจุบัน

เมื่อต้องการเพิ่มดัชนี ให้คลิก "ดัชนีใหม่ "... หน้าต่างป๊อปอัพจะปรากฎขึ้นพร้อมรายการแหล่งข้อมูล ซึ่งรวมถึงข้อความและเมทาดาทา ให้เลือกแหล่งข้อมูลที่คุณต้องการทำดัชนี ปุ่ม "เลือกทั้งหมด " และ "ไม่เลือกเลย " จะใช้ในการทำเครื่องหมายหรือยกเลิกการทำเครื่องหมายรายการทั้งหมดในรายการตามลำดับ ทันทีที่มีการกำหนดดัชนีใหม่ ให้คลิก "เพิ่มดัชนี " เพื่อเพิ่มดัชนีลงในคอลเลกชัน "เพิ่มดัชนี " จะใช้งานได้เฉพาะเมื่อการตั้งค่าอธิบายดัชนีใหม่ที่ยังไม่ได้มีการกำหนดให้กับคอลเลกชันเท่านั้น

สำหรับดัชนีแบบ MG คุณจำเป็นต้องเลือกความละเอียดของดัชนี โดยใช้เมนู "ระดับการจัดทำดัชนี: " ด้วย

สำหรับดัชนีแบบ MGPP และ Lucene ความละเอียดของดัชนีจะถูกกำหนดแบบครอบคลุมทั้งหมด ไม่ใช่ต่อหนึ่งดัชนี ระดับที่เป็นไปได้จะแสดงขึ้นในบานหน้าต่าง "ดัชนีการค้นหา " หลัก และสามารถเพิ่มลงในคอลเลกชันได้ด้วยการทำเครื่องหมายในกล่องกาเครื่องหมาย

ดัชนีพิเศษที่สามารถเรียกใช้งานได้ใน MGPP และ Lucene คือ ดัชนี "allfields" ซึ่งเพียงแต่ช่วยให้คุณสามารถทำการค้นหาแบบผสานที่ครอบคลุมดัชนีที่ระบุทั้งหมดได้โดยไม่จำเป็นต้องระบุดัชนีแยกต่างหากซึ่งบรรจุแหล่งข้อมูลทั้งหมด เมื่อต้องการเพิ่มดัชนีนี้ ให้ทำเครื่องหมายที่กล่องกาเครื่องหมาย "เพิ่มการค้นหาแบบควบรวมให้กับดัชนีที่กำหนดทั้งหมด (ทุกเขตข้อมูล) " และคลิก "เพิ่มดัชนี "

สำหรับ MGPP และ Lucene นั้น ระบบจะแสดงปุ่ม "เพิ่มทั้งหมด " ขึ้นมาเพื่อเป็นทางลัดในการเพิ่มเมทาดาทา และแหล่งข้อความทั้งหมดเป็นดัชนีอิสระ

เมื่อต้องการแก้ไขดัชนี ให้เลือกดัชนีที่ต้องการแก้ไข และคลิกที่ "แก้ไขดัชนี " ข้อความที่คล้ายกับ "ดัชนีใหม่ " จะแสดงขึ้นมา

เมื่อต้องการเอาดัชนีออก ให้เลือกดัชนีที่ต้องการเอาออกจากรายการดัชนีที่กำหนด และคลิก "เอาดัชนีออก "

"ลำดับของดัชนีที่กำหนดในรายการ "ดัชนีที่กำหนด" จะเป็นลำดับที่ปรากฎในเมนูแบบหล่นลงในหน้าค้นหา ให้ใช้ปุ่ม "เลื่อนขึ้น " และ "เลื่อนลง " เพื่อเปลี่ยนแปลงการเรียงลำดับนี้"

ดัชนีที่เลือกไว้โดยค่าเริ่มต้นบนหน้าค้นหาจะถูกเรียกว่า "ดัชนีเริ่มต้น" คุณสามารถตั้งค่านี้ได้ด้วยการเลือกดัชนีที่ต้องการจากรายการ และคลิก "ตั้งค่าเริ่มต้น" ดัชนีเริ่มต้นจะถูกกำหนดด้วยคำว่า "[ดัชนีเริ่มต้น]" ในรายการ "ดัชนีที่กำหนด" ถ้าคุณไม่ได้ตั้งค่าดัชนีเริ่มต้นไว้ ระบบจะใช้ค่าแรกในรายการเป็นค่าเริ่มต้น

คุณสามารถตั้งค่าชื่อที่ใช้ในรายการแบบหล่นลงของดัชนีบนหน้าค้นหาได้ในส่วนควบคุม "ค้นหา " ของมุมมอง "รูปแบบ " (ดูที่ ค้นหา)

สำหรับดัชนีแบบ MG และ MGPP จะมีตัวเลือกอื่นที่ควบคุมวิธีการสร้างดัชนีนี้ การค้นด้วยรากศัพท์ (Stemming) และ Case-folding อาจถูกเปิดใช้งานหรือปิดใช้งานได้ในดัชนี— ถ้าถูกปิดใช้งาน จะไม่มีการแสดงตัวเลือกในหน้ากำหนดลักษณะของคอลเลกชัน Accent-folding ยังคงสามารถเรียกใช้งานได้ในดัชนีแบบ MGPP ซึ่งจะทำงานในลักษณะเดียวกับ Case-folding แต่แทนที่จะตรวจสอบความตรงกันระหว่างตัวพิมพ์เล็กและตัวพิมพ์ใหญ่ ตัวอักษรที่มีเครื่องหมายแสดงการออกเสียง (Diacritics) จะถูกทำให้ตรงกับอักษรที่ไม่มีเครื่องหมายแสดงการออกเสียง