The Greenstone Librarian Interface - Help Pages

| 5.7: Նախկինում նշանակված մետատվյալների ներմուծում |

Այս բաժինը նկարագրում է, թե ինչպես ներմուծել նախկինում նշանակված մետատվյալները՝ մետատվյալներ, որոնք վերագրվել են փաստաթղթերին նախքան դրանք հավաքածուին ավելացնելը:

Եթե փաստաթուղթն ունի նշանակված որոշ մետատվյալներ Գրադարանավարի միջերեսի կողմից ճանաչված ձևով (այսինքն՝ metadata.xml նիշքում, որը գտնվում է նույն պանակում, ինչ փաստաթուղթը) -- օրինակ, երբ դուք ընտրում եք փաստաթղթեր գոյություն ունեցող Գրինսթոուն հավաքածուից -- այն ներմուծվում է ինքնաշխատ կերպով, երբ փաստաթուղթն ավելացնում եք (նոր) հավաքածուի մեջ: Գրինսթոունը կճանաչի metadata.xml (որը պարտադիր չէ, որ ավելացվի հավաքածուին) և ինքնաշխատ կերպով կփորձի ներմուծել մետատվյալները:

Մետատվյալները ներմուծելու համար դրանք պետք է համապատասխանեցվեն հավաքածուում առկա մետատվյալների հավաքածուներին: Գրադարանավարի միջերեսը հուշում է անհրաժեշտ տեղեկատվության համար: Հուշումը տալիս է համառոտ հրահանգներ, այնուհետև ցույց է տալիս ներմուծվող մետատվյալի տարրի անունը, ճիշտ այնպես, ինչպես այն հայտնվում է սկզբնաղբյուր նիշքում: Այս դաշտը հնարավոր չէ խմբագրել կամ փոխել: Այնուհետև դուք ընտրում եք, թե ինչ մետատվյալների հավաքածուի վրա պետք է քարտեզագրվի նոր տարրը, այնուհետև այդ հավաքածուի համապատասխան մետատվյալների տարրը: Համակարգն ինքնաշխատ կերպով ընտրում է նոր մետատվյալների համար ամենամոտ համընկնումը՝ հավաքածուի և տարրի առումով:

Քարտեզագրումը ստուգելուց հետո կարող եք ընտրել «Ավելացնել»՝ մետատվյալների նոր տարրն ընտրված մետատվյալների հավաքածուին ավելացնելու համար: (Սա միացված է միայն այն դեպքում, եթե ընտրված հավաքածուում չկա նույնանուն տարր:) «Միաձուլումը» նոր տարրը փոխակերպում է օգտագործողի ընտրած տարրի հետ: Վերջապես, «Անտեսել»-ը չի ներմուծում որևէ մետատվյալ այս տարրի անունով: Երբ դուք հստակեցնեք, թե ինչպես ներմուծել մետատվյալների որոշակի հատված, քարտեզագրման տեղեկատվությունը պահպանվում է հավաքածուի ողջ կյանքի ընթացքում:

Metadata.xml նիշքերի վերաբերյալ մանրամասների համար, որոնք Գրինսթոունն օգտագործում է մետատվյալները պահելիս, տես Գրինսթոունի մշակողների ուղեցույցի Գլուխ 2-ը -- Ձեր փաստաթղթերից առավելագույն օգուտ քաղելը: