The Greenstone Librarian Interface - Help Pages

| 8.1: มุมมองรูปแบบ |

ส่วนนี้เป็นส่วนที่แนะนำมุมมอง "รูปแบบ" และอธิบายวิธีนำทางระหว่างบานหน้าต่างที่หลากหลาย

ด้วยการใช้ส่วนติดต่อผู้ใช้สำหรับบรรณารักษ์ คุณจะสามารถกำหนดค่าลักษณะของคอลเลกชันที่ปรากฎต่อผู้ใช้ได้ ตัวเลือกการกำหนดค่าจะถูกแบ่งออกเป็นส่วนๆ โดยที่แต่ละส่วนจะสัมพันธ์กับชนิดของการกำหนดเองที่แตกต่างกัน

ทางด้านซ้ายเป็นรายการพารามิเตอร์ และด้านขวาเป็นหน่วยข้อมูลควบคุมที่สัมพันธ์กับพารามิเตอร์แต่ละตัว เมื่อต้องการแก้ไขพารามิเตอร์ ให้คลิกที่ชื่อพารามิเตอร์ในรายการ

ใต้รายการพารามิเตอร์จะมีปุ่ม "แสดงตัวอย่างคอลเลกชัน" คุณสามารถดูตัวอย่างคอลเลกชันได้ในทันทีโดยไม่จำเป็นต้องปรับปรุงคอลเลกชันใหม่เมื่อทำการเปลี่ยนแปลงมุมมองรูปแบบ อย่างไรก็ตาม คุณจะต้องสร้างคอลเลกชันอย่างน้อยครั้งหนึ่งก่อนเพื่อให้ระบบสามารถแสดงตัวอย่างได้